ช่วงวันแรกตุ่มมีขนาดเล็กคล้ายสิวเลยค่ะ ยังไม่มีอาการเจ็บ เข้ามาอ่านอาการที่ใกล้เคียงกันบอกห้ามสัมผัส รอดูอาการเลยไม่ได้กังวลเพราะคิดว่าอาจจะหายเองได้ แต่วันถัดมาตุ่มมีขนาดใหญ่ขึ้นมากและเริ่มมีอาการเจ็บ โทรถามรพใกล้เคียงไม่มีสูติเข้าเลย อยากทราบว่าอาการแบบนี้น่าเป็นห่วงมากไหมคะ สามารถทานยาเพื่อทุเลาอาการได้เองรึเปล่า ขอบล่วงหน้าค่ะ
สวัสดีค่ะ อาการเป็นตุ่มบริเวณอวัยวะเพศหญิง เจ็บ ดูลักษณะคล้ายสิวดังกล่าวมานั้น อาจจะเกิดจาก เริมที่อวัยวะเพศที่มักเป็นกลุ่มของตุ่มน้ำที่เจ็บปวดบนพื้นแดง อาการค่อยๆเป็นมากขึ้นเรื่อยๆจนตุ่มน้ำแตกออกและแห้งไป อาจจะปวดแสบปวดร้อน เคยเป็นๆหายๆมาก่อนหน้านี้ได้ สาเหตุอื่นๆเช่นเป็นแผลจากหนองใน แผลริมอ่อน แผลจากการเสียดสีหรือระคายเคืองที่อวัยวะเพศหญิง เป็นต้นโดยถ้าเป็นเริมที่อวัยวะเพศหญิงจริง ควรได้รับยาต้านไวรัสเริมเป็นยารับประทานภายใต้การดูแลของแพทย์เพื่อให้โรคหายเร็วขึ้น แต่อย่างไรก็ตามเริมสามารถกลับมาเป็นๆหายๆได้ตลอดชีวิต จะไม่หายขาดเบื้องต้นควรงดการสัมผัสบริเวณดังกล่าวเพื่อลดโอกาสการติดเชื้อแบคทีเรียแทรกซ้อน งดการมีเพศสัมพันธ์ ใส่เสื้อผ้าที่ระบายอากาศได้ดีไม่กดทับหรืออับชื้น